《老而健贫而诗自志其喜八首》
元代·方回

老翁处处有，不健复何为。
贫户家家是，能诗始足奇。
东坡捐玉带，白傅放杨枝。
新有僧相识，时来说易诗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。